Държавен вестник, бр. 77, 2013 г., стр. 13

БРОЙ  77	
Д Ъ Р Ж А В Е Н  В Е С Т Н И К 	
СТР.  13  
6. по предложение на началника/ръко­
водителя на съответната катедра провежда 
интервю с кандидатите цивилни служители 
за длъжността „преподавател“ и ги класира 
по критерии, определени в правилник, приет 
от Академичния съвет;
7. по предложение на началника/ръково­
дителя на катедра избира лицето, спечелило 
конкурс за длъжност „старши преподавател“;
8. избира ръководството и състава на 
комисията по качеството на обучение в де­
партамента;
9. избира ръководството и състава на атес­
тационната комисия на департамента;
10. обсъжда и приема резултатите от науч­
ното атестиране на членовете на академичния 
състав на департамента, като при две поред­
ни отрицателни атестации ги предлага на 
началника на Академията за освобождаване 
от длъжност;
11. предлага на началника на Академията 
за дисциплинарно уволнение член на акаде­
мичния състав на департамента, за когото 
е доказана по установения ред проява на 
корупция;
12. приема програми за конкурсни изпити 
за приемане на докторанти в департамента;
13. атестира в края на всяка академична 
година докторантите от департамента, като 
утвърждава предложенията на катедрените 
съвети;
14. утвърждава индивидуални учебни пла­
нове на докторантите и приема конкретиза­
ция на индивидуалните учебни планове на 
докторантите за следващата година;
15. приема отчетите на катедрените съве­
ти за изпълнение на индивидуалните учебни 
планове на докторантите в департамента;
16. препоръчва за отпечатване научни 
трудове, учебници, монографии и други твор­
чески постижения на автори от департамента 
в издателската база на Академията и следи за 
навременното им излизане от печат;
17. обсъжда, дава препоръки и взема реше­
ние за дейността на звената в департамента;
18. наблюдава състоянието на информаци­
онната база на департамента и взема мерки 
за нейното усъвършенстване;
19. предлага на Академичния съвет:
а) проекти за създаване, преобразуване и 
закриване на катедри и други звена в депар­
тамента;
б) проекти на учебна документация на 
курсовете в департамента;
в) обявяване на конкурси за заемане на 
вакантни академични длъжности „главен 
асистент“, „доцент“ и „професор“ и за зае­
мане на длъжност „старши преподавател“ в 
департамента;
г) теми за докторантура и зачисляване 
в докторантура; обучаващи звена и научни 
ръководители на докторанти и тяхната про­
мяна; удължаване срока на докторантура и 
отчисляване на докторанти;
д) провеждане на конкурси за приемане за 
обучение за придобиване на образователна и 
научна степен „доктор“;
е) обявяване на вакантни академични 
длъжности за „асистент“ и на вакантни длъж­
ности за „преподавател“, „старши преподава­
тел“, „инструктор“ и „старши инструктор“ в 
департамента; 
ж) за утвърждаване решенията на съвета 
на департамента за привличане на препо­
даватели и учени от страната и чужбина за 
научно-преподавателска и научноизследова­
телска дейност като гост-преподаватели или 
като хонорувани преподаватели, като предлага 
възнаграждението им;
20. взема и други решения, свързани с 
дейността на департамента.
(8) Съветът на департамента избира от 
състава си секретар, който:
1. организира провеждането на заседанията 
на съвета на департамента;
2. изготвя проекта на дневен ред и го 
представя за утвърждаване на председателя 
на съвета;
3. събира подготвените материали за пред­
видения дневен ред и в 5-дневен срок преди 
заседанието ги представя на председателя на 
съвета за утвърждаване, след което организира 
размножаването на материалите и предоста­
вянето им заедно с писмена покана;
4. организира изготвянето на протокола 
от всяко заседание; 
5. запознава в началото на всяко заседа­
ние членовете на съвета на департамента с 
резултатите от изпълнението на решенията 
от предишното заседание;
6. води отчетност и съхранява протоколите 
от заседанията на съвета и използваните при 
изборите бюлетини.
(9) За заседанието на съвета се води прото­
кол от назначен протоколист. Той се подписва 
от председателя, секретаря и от протоколиста. 
Копие от протокола се предоставя на разполо­
жение на членовете на съвета в 7-дневен срок 
от заседанието. Всеки член на академичната 
общност на департамента има право да се 
запознае с протокола.
Чл. 40. (1) Директорът на департамента 
се избира, освобождава или отзовава при 
условията и по реда на Закона за висшето 
образование. Когато е военнослужещ, той се 
назначава и освобождава от длъжност и при 
условията и по реда на Закона за отбраната 
и въоръжените сили на Република България. 
Неговият мандат приключва заедно с мандата 
на общото събрание на департамента, което 
го е избрало, като броят на последователните 
му мандати на тази длъжност не може да бъде 
повече от два.